
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


308. Σύσταση ενιαίας επιχείρησης ύδρευσης - αποχέ¬ 

τευσης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΗΓΟΥΜΕ¬ 
ΝΙΤΣΑΣ του Νομού Θεσπρωτίας». 1 

309. Ανώτατο ύψος των υποχρεώσεων που αναλαμβά¬ 

νει ο Οργανισμός Ασφάλισης Εξαγωγικών Πιστώ¬ 
σεων, για την παροχή εγγυήσεων, ασφαλίσεων 
και αντασφαλίσεων. 2 

310. Είσπραξη εσόδων του Ελληνικού Οργανισμού Μι¬ 

κρών - Μεσαίων Επιχειρήσεων και Χειροτεχνίας 
(Ε.Ο.Μ.Μ.Ε.Χ.) δια των Δημοσίων Οικονομικών 
Υπηρεσιών. 3 

311. Καταστατικό του «Οργανισμού Πνευματικής Ιδιο¬ 
κτησίας». 4 


312. Προσδιορισμός του τρόπου χορήγησης των απαι- 
τουμένων αδειών, συμπεριλαμβανομένης και της 
οικοδομικής άδειας, για την κατασκευή των έρ¬ 
γων της παραγράφου 1 του άρθρου 8 του Ν. 
2052/92 «Μέτρα για την αντιμετώπιση του Νέ¬ 
φους και Πολεοδομικές ρυθμίσεις» (ΦΕΚ Α' 94). 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 255/1994 αρμοδιό¬ 


τητας Υπουργείου Εσωτερικών. 6 

ΠΡΟΕΔΡΙ ΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 308 (1) 


Σύσταση ενιαίας επιχείρησης ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΗΓΟΥΜΕΝΙΤΣΑΣ του Νομού Θε¬ 
σπρωτίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/ 
1980 «περί κινήτρων δια την ίδρυσιν επιχειρήσεων υδρεύ- 
σεως και αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29Α του Ν. 1558/1985 


όπως προσετέθη με το άρθρο 27 του Ν. 2081/1992 (Α' 
154). 

3. Το γεγονός ότι το παρόν διάταγμα προκαλεί δαπάνη 
εις βάρος του Κρατικού Προϋπολογισμού Δημ. Επενδύ¬ 
σεων ύψους 3,7 δισ. δρχ. για την οποία έχει εγγράφει πί¬ 
στωση στον Κρατικό Προϋπολογισμό στον ειδικό Φορέα 
ΣΕΑ 32/2 Ταμείο Συνοχής με τον εξής ΚΑΕ 07/-950- 
8300. 

4. Την αριθ. 446/1994 γνωμοδότηση του Συμβουλίου 
της Επικράτειας με πρόταση του Υπουργού Εσωτερικών, 
αποφασίζουμε: 

Αρθρο 1 

Σύσταση 

Εγκρίνεται η υπ’ αριθ. 143/92 απόφαση του Δημοτικού 
Συμβουλίου Ηγουμενίτσας του Νομού Θεσπρωτίας η 
οποία αφορά την σύσταση στον ομώνυμο Δήμο ενιαίας 
επιχείρησης ύδρευσης - αποχέτευσης και η οποία έχει ως 
εξής: 

1. Συνιστάται στο Δήμο Ηγουμενίτσας του Νομού Θε¬ 
σπρωτίας ενιαία επιχείρηση ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΗΓΟΥΜΕΝΙΤΣΑΣ ΝΟΜΟΥ ΘΕΣΠΡΩ¬ 
ΤΙΑΣ» (άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητάς της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων δια 
την ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
323/1989 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
1980). 

3. Έδρα της επιχείρησης είναι ο Δήμος Ηγουμενίτσας 
του Νομού θεπσρωτίας (άρθρο 1 παρ. 3 Ν. 1069/ 
1980). 

4. Περιοχή αρμοδιότητας της επιχείρησης είναι η περι¬ 
φέρεια του Δήμου Ηγουμενίτσας (άρθρο 1 παρ. 3 Ν. 
1069/1980). 

Αρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί- 

ρησης ενεργείται σύμφωνα με τις διατάξεις του Ν. 1069/ 
1980 (άρθρο 1 παρ. 3 Ν. 1069/1980). 

Αρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (άρθρο 1 παρ. 8 Ν. 1069/ 
1980). 

Αρθρο 4 

Έσοδα 

Έσοδα της επιχείρησης είναι: 

α) Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ) Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδαφ. γ' Ν. 1069/1980). 

δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδαφ. δ' και άρθρο 15 Ν. 1069/1980). 

ε) Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδαφ. ε' Ν. 1069/1980) 

στ) Το τέλος χρήσεως υπονόμων (άρθρο 10 παρ. 1 
εδαφ. στ’ Ν. 1069/1980). 

ζ) Η αξία ύδατος που καταναλώνεται (άρθρο 10 παρ. 1 
εδαφ. ζ Ν. 1069/1980). 

η) Η εγγύηση χρήσεως του υδρομετρητή (άρθρο 10 
παρ. 1 εδαφ. η' Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδαφ. θ' Ν. 
1069/1980). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδαφ. ι' Ν. 1069/1980). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/ 
1980). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ’ Ν. 1069/1980). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, καθώς 
και κάθε άλλη νόμιμη πρόσοδος. 

Αρθρο 5 

Διοίκηση 

1. Η επιχείρηση διοικείται από διοικητικό συμβούλιο που 
αποτελείται από επτά (7) μέλη τα οποία ορίζονται μαζί με 
αναπληρωτές από το Δημοτικό Συμβούλιο. Από τα μέλη 
αυτά: 

α) Δύο (2) είναι αιρετοί εκπρόσωποι του Δήμου. 


β) Τρεις (3) είναι κάτοικοι του Δήμου που έχουν πείρα ή 
γνώσεις σχετικές με το αντικείμενο της Επιχείρησης και 
γ) Ένας (1) είναι εκπρόσωπος του Συλλόγου Μηχανι¬ 
κών. 

Σε περίπτωση που οι εργαζόμενοι είναι πάνω από είκοσι 
(20) μετέχει ένας εκπρόσωπός τους και μειώνεται κατά 
ένα αντιστοίχως ο αριθμός των μελών - κατοίκων. 

Ο εκπρόσωπος των εργαζομένων προτείνεται από αυ¬ 
τούς και ο εκπρόσωπος του Συλλόγου Μηχανικών από τον 
Σύλλογο αυτών. 

2. Το Δημοτικό Συμβούλιο ορίζει δύο από τα μέλη του 
διοικητικού συμβουλίου ως Πρόεδρο και Αντιπρόεδρο (άρ¬ 
θρο 3 παρ. 1 τουΝ. 1069/1980 και 261 Π.Δ. 323/1989). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 3 Ν. 1069/1980, άρθρο 261 
Π.Δ. 323/1989). 

4. Ο Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματός του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικαστι¬ 
κές ή εξώδικες (άρθρο 5 παρ. 4 Ν. 1069/1980 και άρθρο 
262 Π.Δ. 323/89). 

Στον Υπουργό Εσωτερικών αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 21 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 309 (2) 

Ανώτατο ύψος των υποχρεώσεων που αναλαμβάνει ο Ορ¬ 
γανισμός Ασφάλισης Εξαγωγικών Πιστώσεων, για την 
παροχή εγγυήσεων, ασφαλίσεων και αντασφαλίσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

* 1. Τις διατάξεις: 

α) Της παρ. 1 του άρθρου 12 του Ν. 1795/1988 «Σύ¬ 
σταση Οργανισμού Ασφάλισης Εξαγωγικών Πιστώσεων» 
(ΦΕΚ 152/τ.Α71988). 

β) Του άρθρου 29Α του Ν. 1558/1985 (ΦΕΚ 137/τ.Α7 
1985) όπως αυτό προστέθηκε με το άρθρο 27 του Ν. 
2081/1992 (ΦΕΚ 154/τ.Α71992). 

γ) Του Π.Δ. 138/1993 «Οργανισμός του Υπουργείου 
Εθνικής Οικονομίας» (ΦΕΚ 55/τ.Α71993). 

2. Το απόσπασμα πρακτικού της υπ’ αριθ. 169 Συνε- 
δριάσεως της 15 Απριλίου 1994 του Διοικητικού Συμβου¬ 
λίου του Οργανισμού Ασφάλισης Εξαγωγικών Πιστώ¬ 
σεων. 

3. Το γεγονός ότι από τις διατάξεις αυτού του διατάγμα¬ 
τος προκαλείται δαπάνη σε βάρος του Κρατικού Προϋπο¬ 
λογισμού το ύψος της οποίας δεν μπορεί να προσδιορι¬ 
στεί. 

4. Το έγγραφο του Οργανισμού Ασφάλισης Εξαγωγικών 
Πιστώσεων αριθ. 451/16.5.1994. 

5. Την αριθ. 29791/14.7.1994 (ΦΕΚ 550/τ.Β7 
15.7.1994) απόφαση του Πρωθυπουργού και του Υπουρ¬ 
γού Εθνικής Οικονομίας «Καθορισμός αρμοδιοτήτων του 
Υφυπουργού Εθνικής Οικονομίας». 

6. Την αριθ. 1026431 /268/0006Α/2.3.1994 (ΦΕΚ 
154/τ.Β77.3.1994) απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

7. Τις αριθ. 310/1994 και 484/1994 γνωμοδοτήσεις 
του Συμβουλίου της Επικράτειας ύστερα από πρόταση 
των Υφυπουργών Εθνικής Οικονομίας και Οικονομικών, 
αποφασίζουμε: 

Αρθρο 1 

Καθορίζεται ανώτατο συνολικά ύψος των υποχρεώσεων 
που αναλαμβάνει ο Οργανισμός Ασφάλισης Εξαγωγικών 
Πιστώσεων για τις παρεχόμενες από αυτόν εγγυήσεις, 
ασφαλίσεις και αντασφαλίσεις, στο ποσό των δραχμών 
τριακοσίων δισεκατομμυρίων (300.000.000.000). 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΙΩΑΝ. ΑΝΘΟΠΟΥΛΟΣ Ν. ΚΥΡΙΑΖΙΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 310 (3) 

Είσπραξη εσόδων του Ελληνικού Οργανισμού Μικρών - 

Μεσαίων Επιχειρήσεων και Χειροτεχνίας (Ε.Ο.Μ.- 

Μ.Ε.Χ.) δια των Δημοσίων Οικονομικών Υπηρεσιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 98 του υπ’ αριθ. 321 /1969 
Νομοθετικού Διατάγματος «Περί Κώδικος Δημοσίου Λογι¬ 
στικού» (ΦΕΚ 205/Α ). 

2. Την υπ’ αριθ. 1026431 /268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών (ΦΕΚ 154/Β’), με την 
οποία μεταβιβάσθηκε η σχετική αρμοδιότητα στον Υφυ¬ 
πουργό Οικονομικών. 

3. Το γεγονός ότι με το παρόν Προεδρικό Διάταγμα δεν 
προκαλείται δαπάνη σε βάρος του Κρατικού Προϋπολογι¬ 
σμού. 

4. Την υπ’ αριθ. 348/1994 γνωμοδότηση του Συμβου¬ 
λίου της Επικράτειας, με πρόταση του Υφυπουργού των 
Οικονομικών, αποφασίζουμε: 

Αρθρο 1 

Η είσπραξη εσόδων του Ε.Ο.Μ.Μ.ΕΧ. που προέρχονται 
από το μη εγγυημένο, από το Δημόσιο, τμήμα δανείων, 
που έχει χορηγήσει, ανατίθεται στις Δημόσιες Οικονομι¬ 
κές Υπηρεσίες (Δ.Ο.Υ.). 

Αρθρο 2 

Κατά την είσπραξη των εσόδων του ΕΟΜΜΕΧ, τιαρα- 


κρατείται ποσοστό 10%, αποδιδόμενο στο Ελληνικό Δη¬ 
μόσιο, ως έσοδο αυτού. 

Στον Υφυπουργό Οικονομικών αναθέτουμε την δημο¬ 
σίευση και εκτέλεση του παρόντος Προεδρικού Διατάγμα¬ 
τος. 

Αθήνα, 28 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 311 (4) 

Καταστατικό του «Οργανισμού Πνευματικής Ιδιοκτη¬ 
σίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 69 του Ν. 2121/93 «Πνευ¬ 
ματική ιδιοκτησία, Συγγενικά Δικαιώματα και πολιτιστικά 
θέματα» (ΦΕΚ Α' 25). 

2. Τις διατάξεις του άρθρου 27 του Ν. 2081/92 (ΦΕΚ Α' 
154) με το οποίο προστέθηκε νέο άρθρο, το άρθρο 29Α 
στο Ν. 1558/85 (ΦΕΚ Α’ 137). 

3. Το γεγονός ότι από τις διατάξεις του παρόντος Π.Δ/ 
τος προκαλείται δαπάνη σε βάρος του προϋπολογισμού 
του νομικού προσώπου ιδιωτικού δικαίου «Οργανισμός 
Πνευματικής Ιδιοκτησίας» ύψους 38.507.110 δραχμών 
για το τρέχον οικονομικό έτος και έχει προβλεφθεί στον 
τακτικό προϋπολογισμό του ΥΠΠΟ με μεταφορά πίστω-^ 
σης στον ΚΑΕ 2599 και ύψους 50.323.086 δραχμών για 
τα υπόλοιπα οικονομικά έτη. 

4. Την με αριθ. 468/19.8.94 γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Προεδρίας της Κυβέρνησης, Πολιτισμού και Οικονομικών, 
αποφασίζουμε: 

Αρθρο 1 

Όνομα - Μορφή - Έδρα 

α) Ο «Οργανισμός Πνευματικής Ιδιοκτησίας», που ιδρύ¬ 
θηκε με το άρθρο 69 του Ν. 2121/93 «Πνευματική Ιδιο¬ 
κτησία, Συγγενικά Δικαιώματα και Πολιτιστικά θέματα» 
(ΦΕΚ Α' 25) είναι Νομικό Πρόσωπο Ιδιωτικού Δικαίου, με 
έδρα την Αθήνα και εποπτεύεται από τον Υπουργό Πολιτι¬ 
σμού. 

β) Ο παρών Οργανισμός αναφέρεται στη συνέχεια 
«Ο.Π.Ι.». 

Αρθρο 12 

Σκοποί 

Οι σκοποί του «Ο.Π.Ι.» είναι οι ακόλουθοι: 

α) Η προστασία των πνευματικών δημιουργών και των 
δικαιούχων συγγενικών δικαιωμάτων. 

β) Η μέριμνα για την εφαρμογή του Ν. 2121 /93 και των 
συναφών θεμάτων συμβάσεων και ειδικότερα: 

- Η υποβολή εισηγήσεων προς το Υπουργείο Πολιτι¬ 
σμού σχετικά με την νομιμότητα δήλωσης και του Κανονι¬ 
σμού των Οργανισμών Συλλογικής διαχείρισης και των λοι¬ 
πών στοιχείων που προβλέπονται στις παραγράφους 4 και 
5 του άρθρου 54 του Ν. 2121/93. 

- Η υποβολή εισηγήσεως ανά εξάμηνο προς το Υπουρ- 

γείο Πολιτισμού για θέματα που αφορούν την εποπτεία 
των Οργανισμών Συλλογικής Διαχείρισης. 

- Η νομοπαρασκευαστική εργασία σε θέματα πνευματι¬ 
κής ιδιοκτησίας και συγγενικών δικαιωμάτων, σε συνεργα¬ 
σία με το Γραφείο Νομικού Συμβούλου του ΥΠΠΟ και το 
Γραφείο Νομοθετικού Συντονισμού του Υπουργείου Πολι¬ 
τισμού. 

- Η εκπροσώπηση της Ελλάδας στους αρμόδιους διε¬ 
θνείς οργανισμούς καθώς και στα Όργανα της Ευρωπαϊ¬ 
κής Κοινότητας. 

- Η διοργάνωση κάθε είδους συμιναρίων για την επιμόρ¬ 
φωση και ενημέρωση των δικαστών, δικηγόρων, διοικητι¬ 
κών υπαλλήλων, δημιουργών, δικαιούχων συγγενικών δι¬ 
καιωμάτων, φοιτητών και σπουδαστών για θέματα πνευ¬ 
ματικής ιδιοκτησίας και συγγενικών δικαιωμάτων. 

- Η παροχή πληροφοριών σχετικά με θέματα πνευματι¬ 
κής ιδιοκτησίας και συγγενικών δικαιωμάτων. 

Αρθρο 3 

Διοικητικό Συμβούλιο 
Σύνθεση - Λειτουργία - Αρμοδιότητες 

1. Ο «Ο.Π.Ι.» διοικείται από πενταμελές Διοικητικό Συμ¬ 
βούλιο (Δ.Σ.). Τα μέλη του Δ.Σ. πρέπει να κατέχουν πτυχίο 
Α.Ε.Ι., κυρίως Νομικών και Οικονομικών Επιστημών και να 
έχουν ειδικές γνώσεις ή εμπειρία σε θέματα πνευματικής 
ιδιοκτησίας. 

2. Το Δ.Σ. του «Ο.Π.Ι.» διορίζεται με απόφαση του 
Υπουργού Πολιτισμού και η θητεία του είναι τριετής. Με 
την ίδια απόφαση ορίζονται ο Πρόεδρος και ο Αντιπρόε¬ 
δρος του Δ.Σ. Η θητεία των μελών του Δ.Σ. μπορεί να ανα¬ 
νεώνεται. 

3. Χρέη Γραμματέα του Δ.Σ. ασκεί υπάλληλος του 
«Ο.Π.Ι.» που ορίζεται μαζί με τον αναπληρωτή του με από¬ 
φαση του Προέδρου του Δ.Σ. 

4. Το Δ.Σ. συνεδριάζει ύστερα από πρόσκληση του Προ¬ 
έδρου του, τακτικά μία φορά το μήνα και έκτακτα εάν ζη¬ 
τηθεί από τον πρόεδρο ή την πλειοψηφία των μελών του. 
Στην τελευταία περίπτωση ο Πρόεδρος συγκαλεί υποχρε¬ 
ωτικά τα μέλη του Δ.Σ μέσα σε πέντε μέρες από την έγ¬ 
γραφη γνωστοποίηση του αιτήματος της πλειοψηφίας. 
Στη γνωστοποίηση αναγράφονται και τα θέματα της ημε¬ 
ρήσιας διάταξης. 

5. Το Δ.Σ. βρίσκεται σε απαρτία όταν παρίστανται του¬ 
λάχιστον τρία από τα μέλη του, μεταξύ των οποίων απα¬ 
ραίτητα ο Πρόεδρος ή ο Αντιπρόεδρος του Δ.Σ. Οι αποφά¬ 
σεις λαμβάνονται με απόλυτη πλειοψηφία των παρόντων 
μελών και σε περίπτωση ισοψηφίας υπερισχύει η ψήφος 
του Προέδρου. 

6. Χρέη εισηγητή εκτελεί ο Διευθυντής του «Ο.Π.Ι.». 

7. Τα πρακτικά του Δ.Σ. υπογράφονται από τον Πρόε¬ 
δρο, τα μέλη και τον Γραμματέα. 

8. Το Δ.Σ. έχει τις ακόλουθες αρμοδιότητες: 

α) Αποφασίζει για τον ετήσιο προϋπολογισμό και τις 
αναγκαίες τροποποιήσεις του και τον υποβάλλει για 
έγκριση στον Υπουργό Πολιτισμού το αργότερο μέχρι 15 
Οκτωβρίου κάθε έτους. 

β) Καταρτίζει τον ετήσιο ισολογισμό και απολογισμό του 
«Ο.Π.Ι.» και τα υποβάλλει στον Υπουργό Πολιτισμού το αρ¬ 
γότερο μέχρι τέλος Φεβρουάριου κάθε έτους. 

γ) Τοποθετεί το προσωπικό του Ο.Π.Ι. σε συγκεκριμέ¬ 
νες θέσεις σύμφωνα με το άρθρο 13 του παρόντος Π.Δ/ 
γματος. Οι αποδοχές του προσωπικού καθορίζονται σύμ¬ 
φωνα με τα οριζόμενα στο Ν. 1505/84 (ΦΕΚ Α’ 194) όπως 
συμπληρώθηκε με τον Ν. 1810/88 (Α 223). 

δ) Αναθέτει, μετά από εισήγηση του Δ/ντή του Ο.Π.Ι., 


σε οργανισμούς, ειδικούς επιστήμονες ή και νομικά πρό¬ 
σωπα, με σύμβαση έργου, μελέτες, έρευνες και εργασίες 
οι οποίες έχουν σχέση με την εκπλήρωση των σκοπών του 
«Ο.Π.Ι.» σύμφωνα με τις διατάξεις περί ανάθεσης έργου 
όπως ισχύουν κάθε φορά. 

ε) Εγκρίνει τις μετακινήσεις του Προέδρου και των με¬ 
λών του Δ.Σ. καθώς και τις μετακινήσεις του προσωπικού 
του «Ο.Π.Ι.» εντός και εκτός της χώρας. Για τις αποζημιώ¬ 
σεις των μετακινήσεων εφαρμόζονται οι διατάξεις που 
ισχύουν για τις μετακινήσεις των δημοσίων υπαλλήλων. 

στ) Μπορεί με απόφασή του να αναθέτει για ορισμένο 
χρόνο την άσκηση συγκεκριμένης ή συγκεκριμένων αρμο¬ 
διοτήτων του σε ένα από τα μέλη του. 

ζ) Μπορεί να μεταβιβάζει εγγράφως την ενάσκηση μέ¬ 
ρους των αρμοδιοτήτων του Προέδρου στον Αντιπρόεδρο 
ή σε άλλα μέλη του Δ.Σ. ή στο Διευθυντή του Ο.Π.Ι., μετά 
από εισήγηση του προέδρου του Δ.Σ. 

Αρθρο 4 

Αρμοδιότητες του Προέδρου του Δ.Σ. 

Ο Πρόεδρος του Δ.Σ. έχει τις ακόλουθες αρμοδιότη¬ 
τες: 

α) Εκπροσωπεί τον «Ο.Π.Ι.» δικαστικά και εξώδικα, τον 
δεσμεύει με την υπογραφή του και μπορεί με πράξη του 
να αναθέτει κατά περίπτωση την εκπροσώπηση σε μέλος 
του Δ.Σ. ή στο Διευθυντή του «Ο.Π.Ι.». 

β) Συγκαλεί το Δ.Σ. του «Ο.Π.Ι.», προεδρεύει των συνε- 
δριάσεών του και καθορίζει τα θέματα της ημερήσιας διά¬ 
ταξης, με την επιφύλακη της παραγράφου 5 του προηγού¬ 
μενου άρθρου. 

γ) Τον Πρόεδρο, ελλείποντα, απόντα ή κωλυόμενο, ανα¬ 
πληρώνει ο Αντιπρόεδρος. 

Άρθρο 5 
Διευθυντής 

1. Ο Διευθυντής του «Ο.Π.Ι.» ορίζεται με απόφαση του 
Υπουργού Πολιτισμού με 3ετή θητεία, που μπορεί να ανα¬ 
νεώνεται μετά από εισήγηση του Δ.Σ. του «Ο.Π.Ι.». Πρέπει 
να έχει πτυχίο Α.Ε.Ι., αναγνωρισμένο διδακτορικό τίτλο και 
ειδικές γνώσεις ή εμπειρία σε θέματα πνευματικής ιδιο¬ 
κτησίας. 

2. Οι αρμοδιότητες του Διευθυντή του Ο.Π.Ι. είναι οι 
ακόλουθες: 

α) Έχει την επιστημονική και διοικητική διεύθυνση του 
Ο.Π.Ι. 

β) Προΐσταται των Υπηρεσιών και του απασχολούμενου 
προσωπικού του «Ο.Π.Ι.» και μεριμνά για την ομαλή και 
αποδοτική τους λειτουργία. 

γ) Εφαρμόζει τις αποφάσεις του Δ.Σ. 

δ) Ασκεί όλες τις αρμοδιότητες που προβλέπονται από 
το παρόν Π.Δ. ή του ανατίθενται από το Δ.Σ. 

Άρθρο 6 

Πόροι του «Ο.Π.Ι.» 

1. Ο «Ο.Π.Ι.» για την έναρξη της λειτουργίας του επιχο¬ 
ρηγείται εφάπαξ με ειδική χρηματοδότηση από τον κρα¬ 
τικό προϋπολογισμό του Υπουργείου Πολιτισμού, ύψους 
είκοσι εκατομμυρίων (20.000.000) δραχμών. 

2. Οι πόροι του «Ο.Π.Ι.» προέρχονται: 

α) Από το 1 % των ακαθάριστων εισπράξεων των οργανι¬ 
σμών συλλογικής διαχείρισης του προηγούμενου έτους. 
Το ποσό αυτό καταβάλλεται σε δύο περιοδικές δόσεις, 
δηλαδή την 1 η Μαρτίου και την 1 η Σεπτεμβρίου, σύμφωνα 

με την διαδικασία που προβλέπεται στο άρθρο 10 του πα¬ 
ρόντος Π.Δ/γματος. 

β) Από επιχορηγήσεις - επιδοτήσεις της Ευρωπαϊκής 
Κοινότητας και των Διεθνών Οργανισμών. 

γ) Από δωρεές, κληροδοτήματα. 

δ) Από ιδιωτικές χορηγίες και κάθε φύσεως εισφορές 
φυσικών ή νομικών προσώπων. 

ε) Από τα έσοδα που προκύπτουν από παροχή υπηρε¬ 
σιών. 

Αρθρο 7 
Οικονομικό έτος 

Το οικονομικό έτος αρχίζει από την 1η Ιανουάριου και 
λήγει την 31 η Δεκεμβρίου κάθε ημερολογιακού έτους. Ως 
οικονομικό έτος νοείται η χρονική περίοδος μέσα στην 
οποία πραγματοποιούνται πράξεις που αφορούν τη διαχεί¬ 
ριση χρήματος, υλικού και άλλων περιουσιακών στοιχείων 
του «Ο.Π.Ι.». Ειδικά το πρώτο οικονομικό έτος αρχίζει από 
τη δημοσίευση του παρόντος Π.Δ/γματος στην Εφημε¬ 
ρίδα της Κυβερνήσεως και λήγει την 31.12.1994. 

Αρθρο 8 
Προϋπολογισμός 

1. Ο προϋπολογισμός είναι πράξη του Δ.Σ. του «Ο.Π.Ι.», 
η οποία περιέχει τα προβλεπόμενα έσοδα από τους τακτι¬ 
κούς και έκτακτους πόρους του «Ο.Π.Ι.» καθώς και τις 
προβλεπόμενες δαπάνες του έτους, στο οποίο αναφέρε- 
ται μαζί με την αιτιολόγησή τους. 

Τυχόν ετήσιο πλεόνασμα του «Ο.Π.Ι.» μεταφέρεται στο 

επόμενο έτος. 

2. Στον προϋπολογισμό το σύνολο των εσόδων είναι 
διαθέσιμο για την κάλυψη του συνόλου των εξόδων. Η κα¬ 
τανομή των λογαριασμών καθορίζεται με απόφαση του 
Δ.Σ. του «Ο.Π.Ι.». 

3. Ο Διευθυντής του «Ο.Π.Ι.» υποβάλλει στο Δ.Σ. ανά 
τρίμηνο έκθεση για το ρυθμό εκτέλεσης του προϋπολογι¬ 
σμού και για τις τυχόν μεταφορές προβλεπομένων ποσών 
από άρθρο σε άρθρο ή από κεφάλαιο σε κεφάλαιο μέχρι 
ποσοστού 10% επί του συνόλου του προϋπολογισμού. 
Μεταφορές πέραν του ποσοστού αυτού αποφασίζονται 
από το Δ.Σ. 

4. Ο Διευθυντής του «Ο.Π.Ι.» προετοιμάζει και εισηγεί- 
ται στο Δ.Σ. σχέδιο προϋπολογισμού, το οποίο καταρτίζε¬ 
ται σύμφωνα με τις προβλέψεις και τα στοιχεία όλων των 
Διευθύνσεων του «Ο.Π.Ι.» και υποβάλλεται τέσσερις (4) 
μήνες πριν από τη λήξη της προθεσμίας που αναφέρεται 
στην παράγραφο 6 του παρόντος άρθρου. Το σχέδιο 
προϋπολογισμού περιέχει τα έσοδα και τις δαπάνες ταξι¬ 
νομημένα ανά είδος αναλυμένα σε τίτλους, κεφάλαια και 
άρθρα. 

5. Στο σχέδιο προϋπολογισμού επισυνάπτονται: 

α) Έκθεση για την πορεία των εσόδων και εξόδων του 
«Ο.Π.Ι.» σε σύγκριση με το προηγούμενο έτος. 

β) Σχεδιασμός των εσόδων και εξόδων του «Ο.Π.Ι.» ανά 
έτος για την ερχόμενη πενταετία με ταξινόμηση ανά είδος 
και ανάλυση σε τίτλους, κεφάλαια και άρθρα. 

γ) Πίνακας απασχολούμενου προσωπικού στον «Ο.Π.Ι.», 
ταξινομημένο ανά κατηγορία και οργανωτικές μονάδες. 

δ) Πίνακας των αναγκών του «Ο.Π.Ι.» σε προσωπικό με 
την αντίστοιχη αιτιολογία. 

ε) Πίνακας εξοπλισμού και ακινήτων με αξία αποσβέ- 
σεων. 

στ) Τυχόν προτάσεις από το Διευθυντή του Ο.Π.Ι. για 
νέες επενδυτικές δαπάνες ή βελτιώσεις συνοδεύονται 


από τεκμηρίωση της οικονομικής τους σκοπιμότητας. 

6. Τρεις μήνες πριν από τη λήξη κάθε ημερολογιακού 
έτους, το Δ.Σ. του «Ο.Π.Ι.» διαμορφώνει το περιεχόμενο 
του προϋπολογισμού και τον υποβάλλει για έγκριση στον 
Υπουργό Πολιτισμού το αργότερο μέχρι 15 Οκτωβρίου 
κάθε έτους. 

7. Η εκτέλεση του προϋπολογισμού μπορεί να παρατεί- 
νεται για τρεις μήνες τόσο για την είσπραξη των εσόδων 
του οικονομικού έτους που έληξε όσο και για την πληρωμή 
των εξόδων για υποχρεώσεις που αναλήφθησαν μέχρι τη 
λήξη του με απόφαση του Δ.Σ. του Ο.Π.Ι., η οποία υποβάλ¬ 
λεται για έγκριση στον Υπουργό Πολιτισμού. 

8. Μετά την έγκριση του προϋπολογισμού επιτρέπεται η 
τροποποίσή του ως προς τον καταμερισμό των προβλεπο¬ 
μένων ποσών, σύμφωνα με την παράγραφο 3 του παρό¬ 
ντος άρθρου. 

9. Αν κατά την έναρξη του ημερολογιακού έτους δεν 
έχει εγκριθεί ο προϋπολογισμός, ο Διευθυντής του 
«Ο.Π.Ι.» μπορεί να εκτελεί πληρωμές δαπανών σύμφωνα 
με τις προβλέψεις του τελευταίου εγκεκριμένου προϋπο¬ 
λογισμού μέχρι το ποσό που αντιστοιχεί στο ένα τρίτο των 
εγκεκριμένων δαπανών. Δαπάνες που αφορούν την 
αμοιβή του προσωπικού καταβάλλονται κανονικά. 

Άρθρο 9 

Έσοδα - Έξοδα - Έλεγχος Διαχείρισης 

1. Έσοδα του προϋπολογισμού είναι: 

α) Τα έσοδα που προβλέπονται κατά τη διάρκεια του οι¬ 
κονομικού έτους στο οποίο αναφέρεται ο προϋπολογι¬ 
σμός. 

β) Τα έσοδα που δεν εισπράχθηκαν από προηγούμενα 
οικονομικά έτη ή που προκαταβάλλονται συνολικά για τα 
επόμενα έτη. 

2. Τα έσοδα του «Ο.Π.Ι.» εισπράττονται: 

α) Από τον Ταμία του «Ο.Π.Ι.», με έκδοση από το Λογι¬ 
στήριο αντίστοιχης απόδειξης. 

β) Από τις συνεργαζόμενες με τον «Ο.Π.Ι.» Τράπε¬ 
ζες. 

3. Ταμίας του «Ο.Π.Ι.» διορίζεται υπάλληλος της οικονο¬ 
μικής υπηρεσίας του «Ο.Π.Ι.» με πράξη του Διευθυντή. 

4. Έξοδα του προϋπολογισμού είναι οι δαπάνες που 
προβλέπονται κατά τη διάρκεια του οικονομικού έτους 
στο οποίο αναφέρεται ο προϋπολογισμός, χωρίς να λαμ- 
βάνεται υπόψη το χρονικό σημείο γένεσης της υποχρέω¬ 
σης για πληρωμή. 

5. Για την πληρωμή των εξόδων του «Ο.Π.Ι.» απαιτείται η 
έκδοση εντολής πληρωμής, η οποία συντάσσεται από το 
Τμήμα Διοικητικού - Οικονομικού και υπογράφεται από το 
Διευθυντή του Ο.Π.Ι. 

6. Με την επιφύλαξη τήρησης των διαδικασιών για τις 
προμήθειες του «Ο.Π.Ι.», πληρωμές για εγκεκριμένες 
δραστηριότητες του «Ο.Π.Ι.» σύμφωνα με τον προϋπολο¬ 
γισμό του έτους, εκτελούνται από το λογιστή του «Ο.Π.Ι.» 
χωρίς περιορισμό στο ύψος του πληρωτέου ποσού εφό¬ 
σον υπάρχει έγγραφη εντολή από το Διευθυντή του 
«Ο.Π.Ι.» στο πλαίσιο των αρμοδιοτήτων του. 

7. Οι πληρωμές του «Ο.Π.Ι.» εξοφλούνται με τραπεζικές 
επιταγές σε διαταγή του δικαιούχου ή με μετρητά. 

8. Υπεύθυνος για τη νόμιμη και ομαλή εισροή και εκροή 
χρημάτων στον «Ο.Π.Ι.» είναι ο Ταμίας και ο Διευθυντής 
του Ο.Π.Ι. 

9. Οι προμήθειες κάθε φύσης υλικού (αναλώσιμου ή μη) 
στον «Ο.Π.Ι.» πραγματοποιούνται εφόσον υπάρχει η σχε¬ 
τική πρόβλεψη και η αντίστοιχη πίστωση στον προϋπολο- 

γισμό του «Ο.Π.Ι.» με εντολή του Διευθυντή του «Ο.Π.Ι.». 

10. Ο έλεγχος της οικονομικής διαχείρισης και του ετή¬ 
σιου ισολογισμού του «Ο.Π.Ι.» ενεργείται από ορκωτούς 
ελεγκτές, οι οποίοι σε τακτά χρονικά διαστήματα συντά- 
σουν εκθέσεις στο Δ.Σ. του «Ο.Π.Ι.» για τη διαχείριση του 
«Ο.Π.Ι.» καθώς και έκθεση για τον ετήσιο ισολογισμό. 

11. Το Δ.Σ. του «Ο.Π.Ι.» μέσα σε εύλογο χρονικό διά¬ 
στημα από την υποβολή των εκθέσεων των Ορκωτών Ελε¬ 
γκτών μπορεί να διατάξει τακτοποίηση των ελλείψεων 
σύμφωνα με τις παρατηρήσεις τους. 

12.0 Διευθυντής του «Ο.Π.Ι.» ενεργεί εξαμηνιαίο κατα¬ 
σταλτικό έλεγχο της οικονομικής διαχείρισης του «Ο.Π.Ι.» 
Τα αποτελέσματα του ελέγχου υποβάλλονται για ενημέ¬ 
ρωση στο Δ.Σ. 

Αρθρο 10. 

Οικονομικός απολογισμός - Ισολογισμός 

1. Το Δ.Σ. του «Ο.Π.Ι.» καταρτίζει τον Ιανουάριο κάθε 
έτους τον ισολογισμό με τα αποτελέσματα χρήσης και τον 
απολογισμό της 31ης Δεκεμβρίου του προηγούμενου 
έτους. 

2. Αντίγραφα του απολογισμού και του ισολογισμού κοι¬ 
νοποιούνται στους Ορκωτούς Ελεγκτές. 

3. Ο ισολογισμός και απολογισμός του «Ο.Π.Ι.» γνωστο¬ 
ποιούνται από το Δ.Σ. στον Υπουργό Πολιτισμού το αργό¬ 
τερο μέχρι τέλος Φεβρουάριου κάθε έτους. 

4. Ο απολογισμός εσόδων και εξόδων του «Ο.Π.Ι.» απει¬ 
κονίζει τα αποτελέσματα από την εκτέλεση του προϋπο¬ 
λογισμού του αντίστοιχου έτους και εμφανίζει ανάλογα με 
το διάγραμμα που χρησιμοποιείται για τη σύνταξη του 
προϋπολογισμού: 

α. Τα προϋπολογισθέντα έσοδα και έξοδα 
β. Τα πραγματοποιηθέντα έσοδα και έξοδα 

5. Ο Ισολογισμός καταρτίζεται σύμφωνα με την ισχύ- 
ουσα νομοθεσία και ακολουθεί σε γενικές γραμμές το Γε¬ 
νικό Λογιστικό Σχέδιο. 

6. Οι λογαριασμοί του «Ο.Π.Ι.» κατατάσσονται σε ομά¬ 
δες και υποομάδες ανάλογα με την εκάστοτε οικονομική 
δραστηριότητα του «Ο.Π.Ι.». 

Άρθρο 11. 

Οργανωτική διάρθρωση του «Ο.Π.Ι.» 

1. Οι Υπηρεσίες του Ο.Π.Ι. αποτελούν Διεύθυνση, που 
συγκροτείται απο τις ακόλουθες οργανικές μονάδες (Τμή¬ 
ματα): 

α. Τμήμα Νομοθετικού Συντονισμού 

β. Τμήμα Πληροφόρησης και Οργάνωσης σεμιναρίων 

γ. Τμήμα Διοικητικού Οικονομικού 

2. Η Διεύθυνση λειτουργεί υπό την εποπτεία του Διευ¬ 
θυντή του Ο.Π.Ι. Οι αρμοδιότητές της κατανέμονται στα 
Τμήματα ως εξής: 

α. Τμήμα Νομοθετικού Συντονισμού: Η μέριμνα για την 
εφαρμογή του Νόμου 2121 /93 και των συναφών διεθνών 
συμβάσεων. Η νομοπαρασκευαστική εργασία σε θέματα 
πνευματικής ιδιοκτησίας και συγγενικών δικαιωμάτων. Η 
εκπόνηση νομικών μελετών και η έκδοση σχετικών εντύ¬ 
πων. Η επεξεργασία των νομικών υποθέσεων του Ο.Π.Ι. Η 
εκπροσώπηση της Ελλάδας στα Όργανα της Ευρωπαϊκής 
Κοινότητας και σε Διεθνείς Οργανισμούς για θέματα 
πνευματικής ιδιοκτησίας και συγγενικών δικαιωμάτων. 

β. Τμήμα Πληροφόρησης και Οργάνωσης σεμιναρίων: Η 
συγκέντρωση, ταξινόμηση και διατήρηση του υλικού τε¬ 
κμηρίωσης. Η οργάνωση και λειτουργία βιβλιοθήκης. Η 
παροχή πληροφοριών για θέματα πνευματικής ιδιοκτησίας 


και συγγενικών δικαιωμάτων. Η διοργάνωση σχετικών σε¬ 
μιναρίων για την επιμόρφωση και ενημέρωση δικαστών, 
δικηγόρων, διοικητικών υπαλλήλων, δημιουργών, δικαιού¬ 
χων συγγενικών δικαιωμάτων, φοιτητών και σπουδα¬ 
στών. 

γ. Τμήμα Διοικητικού - Οικονομικού: Ο χειρισμός των 
θεμάτων προσωπικού του Ο.Π.Ι. Η διακίνηση της αλληλο¬ 
γραφίας, η δακτυλογράφηση και αναπαραγωγή εγγράφων 
και εντύπων. Η προετοιμασία του σχεδίου προϋπολογι¬ 
σμού, του ισολογισμού και του ετήσιου απολογισμού του 
Ο.Π.Ι. Η διαχείριση κάθε δαπάνης, η εκκαθάριση αποδο¬ 
χών και γενικά αποζημιώσεων προσωπικού καθώς και η εί¬ 
σπραξη κάθε εσόδου. Η μέριμνα για την προμήθεια μηχα¬ 
νημάτων, υλικών, εφοδίων ή άλλων περιουσιακών στοι¬ 
χείων και την εκτέλεση εργασιών. Η διαχείριση υλικού 
υπηρεσίας, ή φύλαξη και η καθαριότητα του καταστήμα¬ 
τος του Οργανισμού. 

Άρθρο 12. 

θέσεις προσωπικού - προσόντα 

1. Ο αριθμός των θέσεων του προσωπικού του Ο.Π.Ι. 
ορίζεται σε δέκα επτά (17), ως εξής: 

α) Μία (1) θέση Διευθυντού όπως ακριβώς προβλέπεται 
στο άρθρο 5 παρ. 1 του παρόντος. 

β) Δύο (2) θέσει ειδικού επιστημονικού προσωπικού με 
γνωστικό αντικείμενο την πνευματική ιδιοκτησία. Για την 
πλήρωση των θέσεων απαιτούνται τα προσόντα που ορί¬ 
ζονται στο άρθρο 25 παρ. 2 του Ν. 1943/91 (ΦΕΚ Α' 50). 

γ) Τέσσερις (4) θέσεις του κλάδου ΠΕ Νομικών. Προσό¬ 
ντα διορισμού ορίζονται το πτυχίο Νομικής ΑΕΙ της ημεδα¬ 
πής ή ισότιμο πτυχίο της αλλοδαπής, καθώς και η άριστη 
γνώση μιας τουλάχιστον των γλωσσών αγγλικής, γαλλικής 
ή γερμανικής. 

δ) Τέσσερις (4) θέσεις του κλάδου ΠΕ Διοικητικού - Οι¬ 
κονομικού, από τις οποίες η μία είναι θέση Ταμία. 

ε) Μία (1) θέση του κλάδου ΤΕ Βιβλιοθηκονόμου. 

στ) Μία (1) θέση του κλάδου ΔΕ Βιβλιοθηκάριου. 

ζ) Δύο (2) θέσεις του κλάδου ΔΕ Προσωπικού με ειδικό¬ 
τητα χειριστή ηλεκτρονικού υπολογιστή. Γ ια την πλήρωση 
των θέσεων απαιτούνται τα προσόντα που ορίζονται στα 
άρθρα 14 και 18 του Π.Δ. 194/88 (ΦΕΚ Α’ 84). Ειδικότερα 
για την πλήρωση μιας από τις δύο θέσεις απαιτείται επι¬ 
πλέον ως προσόν διορισμού η άριστη γνώση μιας τουλάχι¬ 
στον των γλωσσών αγγλικής, γαλλικής ή γερμανικής. 

η) Μία (1) θέση του κλάδου ΔΕ δακτυλογράφου - στενο¬ 
γράφου. 

θ) Μία (1) θέση του κλάδου ΥΕ Προσωπικού καθαριότη¬ 
τας. 

2. Για όσους από τους παραπάνω κλάδους δεν ορίζονται 
προσόντα πρόσληψης ισχύουν τα κατά περίπτωση προ- 
βλεπόμενα από το Π.Δ. 194/88 (ΦΕΚ Α' 84), για του αντί¬ 
στοιχους κλάδους μονίμου προσωπικού, όπως αυτό ισχύει 
κάθε φορά. 

3. Για την απόδειξη της άριστης γνώσης ξένης γλώσσας 
εφαρμόζονται οι διατάξεις του άρθρου 5 του Π.Δ. 172/92 
όπως τροποποιήθηκε από το Π.Δ. 368/92. 

Άρθρο 13. 

Πρόσληψη του προσωπικού 

Το προσωπικό του Ο.Π.Ι. προσλαμβάνεται με σύμβαση 
ιδιωτικού δικαίου αορίστου ή ορισμένου χρόνου, σύμφωνα 
με τις κάθε φορά ισχύουσες γενικές διατάξεις περί προσ- 
λήψεως. Η τοποθέτηση αυτού σε συγκεκριμένες θέσεις 

γίνεται με απόφαση τουΔ.Σ. του Ο.Π.Ι. μετά από εισήγηση 
του Διευθυντή του Ο.Π.Ι. 

Αρθρο 14. 

Προϊστάμενοι Υπηρεσιών 

1. Οι Προϊστάμενοι των Τμημάτων του Ο.Π.Ι. ορίζονται 
με απόφαση του Δ.Σ. του Ο.Π.Ι. μετά από εισήγηση του 
Διευθυντή του Ο.Π.Ι. 

2. Της Διεύθυνσης του Ο.Π.Ι. προί'σταται ο Διευθυντής. 
Τον Διευθυντή αναπληρώνουν οι Τμηματάρχες των Τμη¬ 
μάτων όπως αναφέρονται κατά σειρά προτεραιότητας στο 
άρθρο 11 του παρόντος Π.Δ. 

Αρθρο 15. 

Έναρξη Ισχύος 

Η ισχύς του παρόντος Π.Δ. αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Πολιτισμού αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 28 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤ. ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΠΟΛΙΤΙΣΜΟΥ 

ΑΘΑΝ. ΜΙΚΡΟΥΤΣΙΚΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡ1Θ. 312 (5) 

Προσδιορισμός του τρόπου χορήγησης των απαιτουμένων 
αδειών, συμπεριλαμβανομένης και της οικοδομικής 
άδειας, για την κατασκευή των έργων της παραγράφου 
1 του άρθρου 8 του Ν. 2052/92 «Μέτρα για την αντιμε¬ 
τώπιση του Νέφους και Πολεοδομικές ρυθμίσεις» 
(ΦΕΚ Α’ 94). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 6 του άρθρου 8 του Ν. 
2052/92 «Μέτρα για την αντιμετώπιση του Νέφους και 
Πολεοδομικές ρυθμίσεις» (ΦΕΚ Α' 94). 

2. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(ΦΕΚ Α' 154). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατικού 
προϋπολογισμού. 

4. Την απόφαση αριθμ. ΥΠ. 123/15.7.1994 του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα» (ΦΕΚ Β’ 550). 

5. Την αριθμ. 489/1994 γνωμοδότηση του Συμβουλίου 
της Επικράτειας, μετά από πρόταση του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Αρθρο 1. 

Σκοπός του παρόντος διατάγματος είναι ο καθορισμός 
του τρόπου και της διαδικασίας χορήγησης όλων των απαι- 
τουμένων αδειών (συμπεριλαμβανομένων και των οικοδο¬ 


μικών) για την εκτέλεση των έργων της παρ. 1 του άρθρου 
8 του Ν. 2052/1992 (Α 154), ήτοι: 

α) Για την κατασκευή υπογείων χώρων στάθμευσης αυ¬ 
τοκινήτων και των απαιτουμένων για την εξυπηρέτηση αυ¬ 
τών υπέργειων εγκαταστάσεων σε προβλεπόμενους από 
τα εγκεκριμένα σχέδια κοινόχρηστους χώρους καθώς και 
σε χώρους κοινής ωφέλειας που ανήκουν στο Δημόσιο ή 
Νομικά πρόσωπα δημοσίου δικαίου. 

β) Γ ια την κατασκευή υπόγειων διαβάσεων κάτω από 
κοινοχρήστους χώρους προκειμένου να εξυπηρετηθεί η 
διακίνηση πεζών και οχημάτων από και προς υπέργειους ή 
υπόγειους χώρους στάθμευσης αυτοκινήτων. 

γ) Γ ια την κατασκευή υπογείων χώρων άλλων χρήσεων, 
όπως υγιεινής, καταστημάτων, αποθηκών κ.λπ. στους πιό 
πάνω κοινοχρήστους ή κοινωφελείς χώρους κατά τη δη¬ 
μιουργία υπόγειων χώρων στάθμευσης ή υπόγειων διαβά¬ 
σεων. 

Αρθρο 2. 

Αρμόδια υπηρεσία για τον έλεγχο και τη χορήγηση των 
ανωτέρω αδειών είναι η Ειδική Υπηρεσία Δημοσίων Έρ¬ 
γων Κτιριακών για την εκτέλεση έργων σταθμών αυτοκινή¬ 
των και Δικαστικού Μεγάρου Αθηνών της Γ ενικής Γ ραμμα- 
τείας Δημοσίων Έργων (παρ. 6 άρθρου 8 του Ν. 2052/ 
92). 

Άρθρο 3. 

Η άδεια οικοδομικών εργασιών χορηγείται μετά από έγ¬ 
γραφη αίτηση του ενδιαφερομένου και εκδίδεται σε δύο 
υποχρεωτικά στάδια ως εξής: 

Α) Κατά το πρώτο στάδιο της προέγκρισης υποβάλλο¬ 
νται στην αρμόδια ως άνω Υπηρεσία τα κατωτέρω στοιχεία 
και δικαιολογητικά: 

α) Τοπογραφικό διάγραμμα στο οποίο προσδιορίζεται η 
θέση του υπόγειου σταθμού, οι είσοδοι - έξοδοι και η θέση 
των απαιτουμένων εγκαταστάσεων, των χώρων άλλων 
χρήσεων και υπογείων διαβάσεων συντεταγμένο σύμ¬ 
φωνα με τις διατάξεις του Π.Δ. από 8.7.93 (ΦΕΚ 795 Δ/ 
13.7.1993) και ιδίως των άρθρων 3, 4 και 5 αυτού. 

β) Κατόψεις των ορόφων που απεικονίζονται με τις δια¬ 
στάσεις τους. Επί πλέον στις κατόψεις των υπόγειων 
σταθμών απεικονίζονται οι θέσεις στάθμευσης, οι διάδρο¬ 
μοι κυκλοφορίας, οι ράμπες με τις κλίσεις τους, οι είσοδοι 
- έξοδοι και ενδεικτικά απεικονίζονται οι χώροι Η/Μ εγκα¬ 
ταστάσεων, τα γραφεία, τα κλιμακοστάσια, χώροι υγιεινής 
και κάθε άλος βοηθητικός χώρος. 

γ) Ενδεικτικές τομές όπου αναγράφονται το συνολικό 
ύψος του κτιρίου και το μικτό κάθε ορόφου. 

δ) Σύντομη τεχνική έκθεση στην οποία περιγράφονται 
το κτίριο του σταθμού και των χώρων άλλης χρήσης και οι 
απαιτούμενες εγκαταστάσεις. 

ε) Κυκλοφοριακή μελέτη σύμφωνα με τις ισχύουσες 
διατάξεις. 

στ) Διαγράμματα των υφισταμένων δικτύων οργανισμών 
κοινής ωφέλειας. 

ζ) Έγκριση αρχαιολογικής Υπηρεσίας. 

Η προέγκριση που χορηγείται αποτελεί την άδεια ίδρυ¬ 
σης του σταθμού. 

Β) Κατά το δεύτερο στάδιο της οριστικής έγκρισης των 
οικοδομικών εργασιών που χορηγείται μετά την προέ¬ 
γκριση και κατόπιν έγγραφης αίτησης του ενδιαφερομέ- 

νου ο οποίος υποβάλλει συγχρόνως και τη μελέτη του έρ¬ 
γου συντεταγμένη σύμφωνα με τις διατάξεις του από 
8.7.1993 Π. Δ/τος (ΦΕΚ 795 Δ713.7.1993), υποβάλλο¬ 
νται επί πλέον στην αρμόδια Υπηρεσία τα κατωτέρω στοι¬ 
χεία: 


ξίας και Δημοσίων Έργων, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ' 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


α) Μελέτη σήμανσης του σταθμού σύμφωνα με τις ισχύ- 
ουσες διατάξεις. 


Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΝ. ΓΕΙΤΟΝΑΣ 


β) Μελέτη παθητικής και ενεργητικής πυροπροστασίας, 
σύμφωνα με τις διατάξεις του Π.Δ. 71/88 όπως κάθε 
φορά ισχύει (ΦΕΚ Α 32). 

Αρθρο 4. 

1. Ως προς τον έλεγχο των μελετών, τη διαδικασία χο¬ 
ρήγησης και αναθεώρησης και την ισχύ της άδειας εφαρ¬ 
μόζονται συμπληρωματικά οι διατάξεις του Π. Δςτος από 
8.7.1993 (Δ 795). 

2. Προ της εκδόσεως της άδειας κατασκευής δεν επι¬ 
τρέπεται η έναρξη των οικοδομικών εργασιών. 

Στον Αναπληρωτή Υπουργό Περιβάλλοντος, Χωροτα¬ 


ΔΙΟΡΘΩΣΕΙΣ ΣΦΑΛΜΆΤΩΝ 


( 6 ) 

Στο ΦΕΚ 136/Α/30.8.94 στο οποίο δημοσιεύθηκε το 
Π.Δ. 255/94 που αφορά την συνένωση Κοινοτήτων Επαρ¬ 
χίας Πεδιάδος του νομού Ηρακλείου σε Δήμο, γίνονται οι 
εξής διορθώσεις σφαλμάτων: 

Στην παρ. 4 του προϊμίου του 255/94 Π. Δ/τος στην 5η 
σειρά, αντί του συμβουλίου Κουνάβων γράφεται του «Συμ¬ 
βουλίου Καλλονή» αμέσως μετά γράφεται «5,16/94 του 
κοινοτικού συμβουλίου Κουνάδων». 

Στην 6η σειρά του «4.9/94 του κοινοτικού συμβουλίου 
πεζών γράφεται «4.9/94 του κοινοτικού συμβουλίου Μυρ¬ 
τιάς» και αμέσως μετά «2/94 του κοινοτικού συμβουλίου 
Πεζών». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


